Stazzion de Napoli Afragola

La stazzion de Napoli Afragola a l'è una stazzion ferroviaria de la linia a alta velocità in tra Roma e Napoli, in del comun de Afragola e missa al servizzi anca de la part nord de la zona de Napoli. La costruzzion, fada su de l'architeta Zaha Hadid, l'è stad considerad de la BBC e CNN 'me vun di pussee bei del 2017, ann de che l'è in servizzi.

 Moviment 
La stazzion l'è servida di treni a alta velocità de Trenitalia e NTV.

 Interscambi 
Incoeu la stazzion l'è servida domà de set lign de straport su goma, pussee che Italobus per Caserta e Benevento e i Freccialink per Caserta, oltra a di lign extraurban per la stazzion maritima de Napoli e l'aeroport.

Del 2022 el gh'avaria de vesser ativ un slongament de la Napoli-Baiano fina a la stazzion e del 2023 'na deviazzion de la Roma-Cassino-Napoli, part anca de la ligna Napoli-Bari, con la sopression di trat cont i passagg a nivell e i stazzion de Acerra e Casalnuovo, e la sarà servida anca de la ligna 2 de la metropolitana de Napoli.

Del 2019 l'è in proget la ligna 10 de la metropolitana, che la conligaria Museo a la stazzion a travers de Casoria.
 Servizzi 
La stazzion la gh'ha una sala d'atesa "Le Frecce" e vuna libera, una bilietaria Trenitalia e vari totem automategh sia de Trenitalia che de NTV, che la gh'ha anca una bilietaria mobil. Gh'è di toalet, vuna per i handicapad con docia, un post de polizzia ferroviaria, un bar e 'na sala espositiva.

 Bibliografia 
Antonio Bertagnin, Aperta Napoli Afragola, in Tutto Treno, n. 322, Ponte San Nicolò, Duegi, ottobre 2017, pp. 34 ss., ISSN 1124-4232 (WC · ACNP).

 Alter proget 

Napoli
Napoli